Az 1812-es brit–amerikai háború Vermontban – és egész Új-Angliában – népszerűtlen volt, ezek az államok ugyanis szoros kereskedelmi kapcsolatokat ápoltak Kanadával, ami brit gyarmatként a konfliktus ellentétes oldalán állt. Vermont és Új-Anglia többi állama sem nyújtott sem pénzügyi, sem hadi támogatást a háborúban. Vermontban ebben az időben a Föderalista Párt volt népszerű, amely ellenezte a háborút. A háború egy pontján az Egyesült Államok katonát helyezett Burlingtonba: ez több volt, mint a város akkori lakossága, ezért ellátásuk nehézséget jelentett. A katonák közül mintegy ötszázan meghaltak betegség következtében: ez akkoriban általánosnak számított a katonai táborok alacsony higiéniai szintje miatt. A katonák egy részét a University of Vermont főépületében szállásolták el; ma itt egy emléktábla emlékeztet erre.